
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

           1 martie 2000

AMENAJAREA TERITORIULUI ŞI ECHILIBRU 

            Nr. 1272/ XVIII/6           

                                 ECOLOGIC                                                                                                               

A  V  I  Z

asupra propunerii legislative privind modificarea şi completarea Legii fondului cinegetic şi a protecţiei

 vânatului nr.103 din 1996


Cu adresa nr.469/2000, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă privind modificarea şi completarea Legii fondului cinegetic şi a protecţiei vânatului nr.103 din 1996. 



În şedinţa din 1 martie 2000, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât să o avizeze favorabil, cu următoarele amendamente:



Se propune modificarea art.15 din Legea nr.103 din 23 septembrie 1996 publicată în Monitorul Oficial al României partea I, nr.235 în felul următor:

· alin.1 se elimină;

· alin.2 va avea următorul cuprins: “Răspunderea civilă pentru pagubele cauzate de vânat revine gestionarului fondului de vânătoare şi pentru cele cauzate de vânatul din speciile strict protejate, autorităţii publice centrale care răspunde de silvicultură”. 

· Alin.6 va avea următorul cuprins: “Litigiile se soluţionează cu prioritate de către instanţele judecătoreşti. Cererea va fi scutită de taxe de timbru judiciar”.

· După alin.6 se introduce un alineat nou 61 cu următoarea formulare: “Autoritatea publică centrală care răspunde de silvicultură, împreună cu Ministerul Agriculturii şi Alimentaţiei vor elabora în termen de 30 de zile de la intrarea în vigoare a prezentei legi, norme privind protecţia culturilor agricole, silvice şi a animalelor domestice, împotriva pagubelor care pot fi cauzate de vânat şi le vor supune Guvernului spre aprobare”. 



In raport cu obiectul şi cu conţinutul său de reglementare, propunerea legislativă face parte din categoria legilor ordinare.

